recursal/SuperWikiNEXT-32B huggingface dataset:
**רמי אָטֵר** (נולד ב-5 באוקטובר 1960) הוא אמן רב תחומי ישראלי, מתמקד בפיסול בברזל, תוך שיח עם המופשט .

ביוגרפיה
--------

אָטֵר נולד וגדל בישראל. שרת כקצין בהנדסה קרבית והשתחרר בשנת 1983, לאחר מלחמת לבנון הראשונה אשר הותירה בו את חותמה.

בתחילת דרכו עסק בצילום והוציא ספר שירה (הספר "מילים" בהוצאת סער), ונגע לראשונה בפיסול בברזל. לאחר פסק זמן בו עבד לפרנסתו בתחום ההיי-טק, התמחה אטר בפיסול בברזל בסדנה של רמי רודיך, ומאז הפך הפיסול לעיסוקו העיקרי.
בשנת 2010, בעידודה של האמנית זיו פלג, החל להציג את עבודותיו לקהל הרחב, ומאז מציג בתערוכות יחיד ובתערוכות קבוצתיות בישראל ומחוצה לה. בינואר 2020 הציג במוזיאון היהודי במוסקבה לצידם של כריסטיאן בולטנסקי מצרפת, מירוסלב בלקה מפולין, סיגלית לנדאו, טל שוחט, מיכל רובנר, מוש קאשי, נלי אגסי ואמנים נבחרים נוספים בתערוכה "Not) a Good Time for Love)". אטר הוא חבר באיגוד האמנים הפלסטיים, ועבודותיו מוצגות בחללים ציבוריים כמו מוזיאון וולפסון בירושלים ובבית גבריאל שבכנרת.

יצירתו
------

אטר מפסל בברזל, לעיתים עם נגיעות פליז, בטכניקות שפיתח בעצמו במאמץ להוסיף רבדים ליצירתו. פסליו מתאפיינים בשימוש בתנועה ובחלל, ונוצרים מתוך שפה שגבולותיה אינם ברורים, באמצעותה מוזמן הצופה לפרש את הדיאלוג בין הגשמי לנראה לעין, ובין החלל החסר הנוצר בתוכו. יצירתו האקספרסיבית מושפעת מחייו, מהאנשים הסובבים אותו, מאלה הקיימים ושאינם קיימים עוד. כל אלה מתווים את קווי פסליו, כך שלעיתים החסר יוצר בהם את הקיים, והמסה המלאה מעצבת ויוצרת את הסביבה העוטפת את העבודה.

יצירותיו מתייחסות למניפסט הריאליסטי של הפיסול משנת 1920 בו הוגדרו האמנים כמממשים את תפיסת העולם בעיצוב החלל והזמן. פסליו הקונסטרוקטיביסטיים של אָטֵר, כמו הפסלים המיתיים הידועים מהיסטורית הפיסול לדורותיה, מהווים ישות קיימת מעוצבת בפשטות, ומהווים אובייקטים הנמצאים בזכות עצמם, נוהגים על פי חוקיהם הם, אך נטענים במשמעות מתוך התייחסותם למוטיב התנועה ולמוטיב הזמן - מן העימות בין חוקיהם לחוקים חיצוניים להם.

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **רמי אטר** בוויקישיתוף
* אתר האינטרנט הרשמי של רמי אטר (באנגלית)
* דף האמן במרכז המידע לאמנות של מוזאון ישראל
* דף האמן של רמי אטר באתר מרכז בית גבריאל
* עמוד התערוכה "תעתועי שכחה" באתר בית האמנים בתל אביב
* כתבה בעקבות התערוכה "ביניים" באתר Artportal
* ראיון עם רמי אטר באתר aicf **(באנגלית)**
* עמוד התערוכה "Insights" באתר Artbeat

הערות שוליים
------------

1. ↑  מילים / רמי אטר, איורים - ענת צין | אטר, רמי, (משורר) | הספרייה הלאומית, באתר www.nli.org.il
2. ↑  (Not) a Good Time for Love, www.jewish-museum.ru
3. ↑  Rami Ater - About
4. ↑  "רמי אטר - בית גבריאל". *בית גבריאל*. 2015-01-24. נבדק ב-2017-06-12.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007380113805171
* LCCN: no2017124206
* WorldCat (עם LCCN): no2017-124206

 |
מונגוליה החיצונית הייתה בשליטת סין המנצ'ורית מ-1691 ועד 1911. בתחילת המאה ה-20 נחלש כוחם של המנצ'ורים בסין, והלאומנים המונגולים נעזרו בסיוע רוסי וזכו לעצמאות מסין בשנת 1911.
האוטונומיה המונגולית שהוקמה הייתה בחסות רוסית וסינית, בעקבות הסכם שנחתם ב-25 במאי 1915), בו כפו הרוסים על הרפובליקה הסינית הטרייה את האחריות על מונגוליה, על פי הגבולות שנקבעו בברית קייחטה.

מהפכת אוקטובר ומלחמת האזרחים ברוסיה אפשרה לסינים להשתלט מחדש על מונגוליה החיצונית, וחיילים סינים הוצבו במונגוליה ב-1919. מונגוליה הכריזה על עצמאותה בשנית ב-13 במרץ 1921 לאחר שהמונגולים, בראשות דמדין סוחבאטאר, הדפו את הכוחות הסינים מהבירה אורגה (לימים אולן בטור). הרפובליקה העממית של מונגוליה הוקמה ב-25 בנובמבר 1924.

בין 1925 ל-1928, הייתה המפלגה המהפכנית העממית של מונגוליה הקומוניסטית, שהשתלטה בהדרגה על מוסדות השלטון בסיוע סובייטי. באותה תקופה היו מרבית תושביה של מונגוליה נוודים, וההון התחלק בין האריסטוקרטיה ואנשי הדת. מרבית התושבים לא ידעו קרוא וכתוב.
המושג "פרולטריון" לא היה קיים. בניסיון לשנות מצב זה, תקפה הממשלה הקומוניסטית של מונגוליה את בעלי השררה העיקריים - אנשי הדת והאריסטוקרטיה. בשנות השלושים הרסה הממשלה את כל המקדשים הבודהיסטיים במדינה פרט לארבעה, והוציאה להורג כ-10,000 נזירים. הדבר הוביל למהומות אנטי-קומוניסטיות בין השנים 1945-1932.

במלחמת העולם השנייה, ובעקבות האיום היפני על הגבול המונגולי, פעלו הסובייטים לשינוי הסוציאליזם במונגוליה לטובת מדיניות כלכלית חדשה. הצבא המונגולי-סובייטי הדף את הכוחות היפנים שפלשו למזרח מונגוליה בקיץ 1939. לאחר המלחמה, ובתמיכת הסובייטים, פיתחה מונגוליה את קשריה הבינלאומיים ויצרה קשרים עם קוריאה הצפונית ומדינות החסות הקומוניסטיות במזרח אירופה.

בשנות ה-60 המוקדמות נקטה מונגוליה עמדה נייטרלית בפיצול הסיני-סובייטי, אך במהלך העשור שינתה את עמדתה. ב-1966 נחתם הסכם בין ברית המועצות ומונגוליה, המאפשר לסובייטים להציב כוחות צבאיים על אדמת מונגוליה, כחלק ממערך ההגנה על הגבול הסיני-סובייטי. כתוצאה מכך התדרדרו היחסים בין מונגוליה וסין, וב-1983 גירשה מונגוליה 7000 סינים מאדמתה, רובם חיו במונגוליה מאז שנות ה-50.

בתחילת שנות ה-90, בעקבות נפילת מסך הברזל והתמוטטות הקומוניזם באירופה, איבדה המפלגה הקומוניסטית מכוחה ונערכו רפורמות מקיפות במדינה, ביניהן חוקה ובחירות דמוקרטיות. ב-1996 נבחרה לראשונה מפלגה לא קומוניסטית, הקואליציה הדמוקרטית של מונגוליה.

ראו גם
------

* מונגוליה
* פוליטיקה של מונגוליה

קישורים חיצוניים
----------------

* מונגוליה בתקופת האוטונומיה 1911-1921

| היסטוריה של מונגוליה |
| --- |
| 

|  |  |
| --- | --- |
| מונגוליה הפרה-אימפריאלית • האימפריה המונגולית • מונגוליה המודרנית | מונגוליהמונגוליה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561396905171
* LCCN: sh2004006858

 |
**תֶנגיז סיגוּאָה** (בגאורגית: **თენგიზ სიგუა**;‏ 9 בנובמבר 1934 – 21 בינואר 2020) היה פוליטיקאי גאורגי, שכיהן כראש ממשלת גאורגיה.

ביוגרפיה
--------

סיגואה, מהנדס מתכות במקצועו, הצטרף לפוליטיקה עם התמוטטות ברית המועצות. בשנת 1990, הוא עמד בראש "אגודת רוסתוולי של כל גאורגיה" והוביל אותה לעצירת מפלגתו של זוויאד גמסחורדיה, השולחן העגול-גאורגיה החופשית. בבחירות הרב-סיעתיות הראשונות בגאורגיה ב-14 בנובמבר 1990, נבחר סיגואה לראש השרים של "מועצת הרפובליקה הסובייטית הסוציאליסטית של גאורגיה", וראש ממשלת גאורגיה מה-15 בנובמבר תחת נשיאותו של זוויאד גמסחורדיה.

שלטונו הרודני של גמסחורדיה גרם לרגשות איבה כלפיו בקרב ההנהגה. כתוצאה מכך התפטר סיגואה מתפקידו ב-18 באוגוסט 1991, והפך, יחד עם מנהיג המשמר הלאומי הגאורגי, תנגיז קיטובאני, למנהיג של אופוזיציה מודאגת שפתחה בהפיכה אלימה כנגד הנשיא מדצמבר 1991 ועד ינואר 1992. לאחר נפילתו של גמסחורדיה, ב-6 בינואר 1992 הוא כיהן כראש ממשלת הביניים בגאורגיה (מועצה צבאית ששינתה את צורתה מאוחר יותר למועצת המדינה אליה הצטרף מאוחר יותר אדוארד שוורדנדזה).

ב-6 באוגוסט 1993 סיגואה נאלץ להתפטר לאחר שהפרלמנט הגאורגי דחה את הצעת התקציב שהוצע על ידו פעמיים. הוא הפך לחבר פרלמנט מהשורה והנהיג את מפלגת האופוזיציה לשוורדנדזה, "החזית הלאומית לשחרור" וגיבה את תומכי הפתרון הצבאי לסכסוך הגאורגי-אבחזי. בינואר 1995, ארגנו סיגואה וקיטובאני ניסיון להוביל 1,400 פליטים גאורגיים חמושים למרידה בשלטון האבחזי באבחזיה. אולם שניהם נעצרו על ארגון לא חוקי של קבוצה חמושה. סיגואה שוחרר מספר חודשים מאוחר יותר ולא שב לחיים הפוליטיים.

נפטר ב-21 בינואר 2020.

קישורים חיצוניים
----------------

* יעקב נמרודי, SOS מגרוּזיה(הקישור אינו פעיל), קטע מסיפרו, **מסע חיי**, Nfc

|  |  |  |
| --- | --- | --- |
| **הקודם**:**ראשון** | **גאורגיהגאורגיה ראש ממשלת גאורגיה  (קדנציה ראשונה)** 
1990–1991 | **הבא**:**בסריון גוגושווילי** |

|  |  |  |
| --- | --- | --- |
| **הקודם**:**בסריון גוגושווילי** | **גאורגיהגאורגיה ראש ממשלת גאורגיה  (קדנציה שנייה)** 
1992–1993 | **הבא**:**אותר פצציה** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 138197040
* ISNI: 0000 0000 6069 6709
* VIAF: 88249214
* WorldCat (עם VIAF): 88249214

 |
משתתפי ועידת הפסגה של ארגון המדינות המתועשות שנערכה בטויאקו, יפן. 7 ביולי 2008
**ועידת פסגה** היא ועידה שבה נפגשים ראשי מדינות. בשל דרגת הייצוג הגבוהה של המדינות בוועידות מסוג זה, הנושאים הנדונים בוועידות הם על פי רוב בעלי חשיבות רבה יותר. בשל כך, ומשום מעמדם הרם של המשתתפים בוועידות, הן זוכות לסיקור תקשורתי נרחב ולאבטחה כבדה. ארגונים בינלאומיים מסוימים, בהם ארגון המדינות המתועשות והליגה הערבית, מקיימים מדי שנה ועידות פסגה.

הראשון שטבע את המונח "פסגה" בהקשר הדיפלומטי היה ראש ממשלת בריטניה וינסטון צ'רצ'יל, בשנת 1950, כאשר אמר: "אין זה קל לראות כיצד עניינים יכולים להידרדר במשא ומתן בפסגה", בקראו לקיים סבב שיחות נוסף עם ברית המועצות. אולם מפגשים בין מנהיגים התקיימו גם קודם לטביעת המונח בידי צ'רצ'יל. לפני המאה העשרים נערכו ועידות פסגה לעיתים רחוקות, וזאת ממספר טעמים: ראשית, התנקשויות אפשריות בדרך למפגש הפסגה או במהלך המפגש עצמו. שנית, המסעות אל מארחי מפגשי הפסגה ארכו ימים ושבועות, דבר שעלול היה להעיד על פחיתות כבודו של המנהיג המבקר. שלישית, השימוש בשגרירים ובשליחים אחרים ייתר את הצורך במפגש בין המנהיגים עצמם.

המאה העשרים זימנה יותר ועידות פסגה בשל התעופה, שקיצרה את משך המסע בין מדינות, ובשל הנשק להשמדה המונית, אשר הפך ועידות אלה לחיוניות, ולא בכדי רוב מפגשי הפסגה בתקופת המלחמה הקרה עסקו במרוצי חימוש ובניסיונות למנוע מלחמת עולם שלישית. בנוסף, אמצעי תקשורת ההמונים נתנו במה ופרסום לוועידות הפסגה שנערכו מאז תום מלחמת העולם השנייה.

קיום ועידות פסגה מביא לעיתים קרובות לקיום הפגנות מחאה בסוגיות הנוגעות לאופי הוועידה או הנושאים שעל סדר יומה. ההפגנות נערכות בערים ובסמוך לאתרים שבהם מתקיימות הוועידות, וחלקן הן הפגנות המוניות, שבהן מתעמתים המפגינים עם המשטרה. דוגמה לכך היא ההפגנות סביב ועידת ארגון המדינות המתועשות בג'נובה בשנת 2001, שבהן נהרג מפגין אחד ונפצעו עשרות בהתנגשויות עם המשטרה המקומית.

דוגמאות בולטות לוועידות פסגה
----------------------------

ועידת פסגה ידועה הייתה ועידת יאלטה בפברואר 1945, שהתקיימה בהשתתפות נשיא ארצות הברית, פרנקלין דלאנו רוזוולט, ראש ממשלת בריטניה, וינסטון צ'רצ'יל, ושליט ברית המועצות, יוסיף סטלין. בוועידת פסגה זו נדונה חלוקת השטחים ואזורי ההשפעה בין בעלות הברית, שהיו עתידות לנצח במלחמת העולם השנייה.

מספר ועידות פסגה התקיימו על מנת להביא פתרון לסכסוך הישראלי-פלסטיני בחסות מדינות שונות. במסגרת זו ניתן למנות את ועידת קמפ דייוויד שנערכה בארצות הברית וועידת טאבה שנערכה במצרים.

לקריאה נוספת
------------

* David Reynolds, **Summits: Six Meetings That Shaped the Twentieth Century**, New York: Basic Books, 2007.

קישורים חיצוניים
----------------

ויקישיתוף מדיה וקבצים בנושא **ועידת פסגה** בוויקישיתוף

* Dayid Reynolds, The prime minister as world statesman(הקישור אינו פעיל), History & Policy.

הערות שוליים
------------

1. ↑  ועידת פסגה, באתר האקדמיה ללשון עברית
2. ↑  Summit, The Britannica Dictionary

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10641804
* NKC: ph126274

 |
**קיבוץ המחנכים גבעת חביבה** הוא התיישבות שיתופית-חלוצית חדשה של תנועת הבוגרים של השומר הצעיר. הקיבוץ עלה לקרקע ביולי 2012, וחיים בו נכון לשנת 2013 כ-30 איש. חברי הקיבוץ הם חברי תנועת הבוגרים של השומר הצעיר.

קיבוץ מחנכים
------------

קיבוץ מחנכים הוא מודל חדש להגשמה אישית וקבוצתית במערך תנועות הנוער החלוציות, המאפשר אורח חיים שיתופי ומשימתי גם יחד. במערך זה, בכל קיבוץ חיים בין 30-100 מחנכים, בהתאם לצורכי המקום ולהחלטת הקבוצות. כל קיבוץ מחנכים אחראי על פעילות של בין 500-2000 ילדים ובני נוער. כל קיבוץ כזה קם ברוח השילוב היהודי הקדום הכולל "תיקון אדם – תיקון עולם": יצירת קהילה משימתית-חלוצית, השואפת להוביל בתחום החינוך באזור, ולהיות מוקד תרבותי ורעיוני לצעירים רבים, לצד פיתוח אורח חיים שיתופי ושוויוני.
לצד קיבוצי המחנכים של תנועת הבוגרים של השומר הצעיר, קיימים ברחבי הארץ קיבוצי מחנכים של תנועות אחרות (למשל: הקיבוצים נערן, רביד ואשבל, או קיבוצי מחנכים עירוניים בנצרת-עילית, בעכו, בראשון לציון, בחיפה ועוד).

הקמת הקיבוץ
-----------

רעיון הקמת קיבוץ המחנכים בגבעת חביבה היה קיים מספר שנים עד שהחלו הפעולות הממשיות להקמתו. בשנת 2009 החלו הדיונים משותפים של תנועת הבוגרים עם הגורמים המרכזיים הקשורים בהקמת הקיבוץ – תנועת הנוער, קרן חבצלת, המועצה האזורית מנשה ומנהלי גבעת חביבה. לאחר הסכמות בנושא בין כל הצדדים ובשיתוף עוד גורמים כמו קרן קיימת לישראל וגורמים נוספים החלו המהלכים להקמת הקיבוץ. לאחר מספר חודשים נרכשו ממשרד האוצר שישה מבנים יבילים והתחילו עבודות תשתית ופיתוח להכשרתם למגורי הקבוצות. חברי תנועת הבוגרים היו שותפים מלאים בעבודות התשתית, ההכנה והכשרת המקום למגורים. ביולי 2012 לאחר שהסתיימו עבודות הכשרת הבתים התיישבו חברי תנועת הבוגרים במקום.

משימות חברי הקיבוץ
------------------

הפעילויות המרכזיות של חברי הקיבוץ הן במגוון תחומי החינוך - בבתי הספר גוונים ומבואות עירון במועצה אזורית מנשה, במכינה הקדם צבאית ע"ש חביבה רייק, בבית "מורשת – בית עדות ע"ש מרדכי אנילביץ'" שפועל בגבעת חביבה, במשימות במסגרת תנועת הנוער של השומר הצעיר, בהדרכה בעמותת בתי נוער הנחשונים ועוד.

לקריאה נוספת
------------

* על הקיבוץ באתר המועצה האזורית מנשה(הקישור אינו פעיל)
* יהב דולב, בלי רפת וחדר אוכל: 30 צעירים הקימו קיבוץ חדש, באתר mynet (כפי שנשמר בארכיון האינטרנט), 29 במאי 2012
* הזמן הירוק - על הקמת הקיבוץ
**GAZ 66** (ברוסית: **ГАЗ-66**) היא משאית סובייטית שהייתה מיוצרת במפעל גא"ז בעיר ניז'ני נובגורוד בין השנים 1964–1999. במהלך תקופה זו בקו הייצור של המפעל נבנו כ-960 אלף כלי רכב.

היסטוריה
--------

המשאיות הראשונות מדגם זה נבנו בשנת 1962 כפיתוח המשך של משאית **GAZ 62** שהייתה בעלת יכולת העמסה של 1.2 טון. הייצור הסדרתי החל בשנת 1964. במהלך שנות ה-60 המשאית קיבלה מספר פרסים בתערוכות סובייטיות. המשאית הייתה בשימוש רחב בכוחות המזוינים של ברית המועצות ושימושה נמשך בצבא הפדרציה הרוסית.

החל משנת 1985 היה מיוצר דגם משופר **11-GAZ 66**. בשנים 1993-95 היה מיוצר גם דגם **21-GAZ 66** עם יכולת העמסה של 3.5 טון. הייצור הסדרתי הופסק בשנת 1995. בשנים 1995-1999 נמשך ייצור מכוניות מדגם **40-GAZ 66** ומכונית אחרונה מדגם זה נבנתה בשנת 1999.

תיאור
-----

המשאית נבנתה ליכולת העמסה של 2 טון והיא בעלת יכולת תנועה בתנאי כביש קשים. תא הנהג של המשאית ממוקמת מעל המנוע באזור הגלגלים הקדמיים. המשאית בעלת תכנון מיוחד עם עומס שווה על הציר הקדמי והציר האחורי. הדבר חשוב להתאמת המשאית לשימוש בחיל הנחתים. אומנם מיקום תא הנהג מעל הגלגלים הביא לפגיעות גבוהה ממוקשים, דבר שהתגלה במהלך מלחמת אפגניסטן. המהירות המרבית של הדגם הבסיסי היא 90 קמ"ש. צריכת דלק במהירות 60 קמ"ש היא כ-20 ליטר ל-100 ק"מ. תא דלק של המשאית מכילה 210 ליטר בנזין.

במהלך השנים נבנו סוגים שונים מותאמים לשימושים שונים.

ראו גם
------

* גא"ז 63

קישורים חיצוניים
----------------

ויקישיתוף מדיה וקבצים בנושא **GAZ 66** בוויקישיתוף
* סרטון
* אתר עם פרטים רבים על המכונית

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph153397

 |
**תנ"ך מורגן** (באנגלית: **Morgan Bible**), המכונה גם התנ"ך הצלבני (**the Crusader Bible**) או תנ"ך מצ'יופסקי (**Maciejowski Bible**), הוא ספר תנ"ך מאויר בכתב יד מימי הביניים ממנו שרדו 46 עמודים. הספר מורכב מציורים מיניאטוריים של אירועים מהתנ"ך, שנקבעו בנוף ובמנהגים של צרפת מהמאה השלוש עשרה, המתוארים מנקודת מבט נוצרית. האיורים מוקפים בטקסט בחמש שפות: לטינית, פרסית, ערבית, יהודית-פרסית ועברית.

ארבעים ושלושה דפים עמודים נמצאים בספריית פיירפונט מורגן בניו יורק (סימון Ms M. 638), שני עמודים בספרייה הלאומית של צרפת (סימון MS nouv. Acq. Lat. 2294). ועמוד בודד נמצא במוזיאון פול גטי, לוס אנג'לס (סימון MS 16). על פי החשד, שני עמודים חסרים מהיצירה המקורית.

תיאור
-----

ציורי הספר מתרכזים בסיפורי מלכים, ובמיוחד דוד. במקור הספר כלל רק תמונות המאורגנות בקצב ויזואלי עקבי מדף לדף, אך הספר התגלגל לידיים שונות שהוסיפו לתמונות תיאורים בחמש שפות: לטינית, פרסית, ערבית, יהודית-פרסית ועברית. חלק מהתיאורים אינם תואמים לציורים.

מחבר
----

המחשבה המקובלת היא שהספר נוצר בפריז באמצע שנות ה-1240 עבור לואי התשיעי, מלך צרפת. הצעה של אליסון סטונס, בה תמכו מומחים נוספים כמו פרנסואה אבריל, לפיה הספר אויר בצפון צרפת, בסביבות 1250 לא זכתה לתמיכה רחבה.

איורים מהספר
------------

* אבנר בן נר (בירוק) לוקח את מיכל מפלטיאל בן לישאבנר בן נר (בירוק) לוקח את מיכל מפלטיאל בן ליש
* רצח איש בושתרצח איש בושת
* יואב בן צרויה צר על העיר אבל בית מעכה ובא בדברים עם האישה החכמה מהעיר כדי שתסגיר את שבע בן בכרייואב בן צרויה צר על העיר אבל בית מעכה ובא בדברים עם האישה החכמה מהעיר כדי שתסגיר את שבע בן בכרי
* בני בנימין חוטפים את בנות ישראל המחוללות בכרמים בשילה, בהתאם להסכמה שהושגה עם יתר השבטיםבני בנימין חוטפים את בנות ישראל המחוללות בכרמים בשילה, בהתאם להסכמה שהושגה עם יתר השבטים
* מנוח ואשתו העקרה מעלים קורבןמנוח ואשתו העקרה מעלים קורבן
* דוד בורח מירושלים וציבא נער מפיבושת בא לקראתודוד בורח מירושלים וציבא נער מפיבושת בא לקראתו

קישורים חיצוניים
----------------

ויקישיתוף מדיה וקבצים בנושא **תנ"ך מורגן** בוויקישיתוף
* "Maciejowski Bible". *www.keesn.nl*
* A Masterpiece of Sensuous Communication: The Morgan Bible of Louis IX
* Medieval Tymes: The Maciejowski Bible
* Morgan Library & Museum Online Exhibition

הערות שוליים
------------

1. ↑  Inscriptions
2. ↑  about
3. ↑  inscriptions
4. ↑  patronage
5. ↑  Stones, Allison (2005), "Questions of style and provenance in the Morgan Bible", *Between the Word and the Picture*, Princeton
מארי **אברהם בן מארי יוסף קארה** (ה'תקכ"ט – י"ז באלול ה'תר"ט, 1815 – 5 באוקטובר 1889) היה חכם מחכמי יהדות צנעא בן המאה ה-19.

ביוגרפיה
--------

נולד למארי יוסף קארה ברובע היהודי בעיר צנעא בירת תימן. היה חולה במרה שחורה, ומחלתו מנעה ממנו לעבוד וללמד את תלמידיו ברציפות.

רוב לימודו היה בתלמוד. בשעת לימוד התלמוד והמדרש תלמידיו היו קוראים מתוך הספר, והוא היה מתקנם בעל פה. היה מלמד בבית המדרש שבבית הכנסת בית מסורי.

אחיו הוא הראב"ד מארי סלימאן קארה. מתלמידיו הגדולים היה מארי יחיא אביץ', שהעריצו מאוד.

הרב עמרם קורח כתב עליו:

> 
> הר"ר אברהם קארה אחד מרבני הדור, אולם היה נגוע בחולי הנקרא מרה שחורה. בהתגבר החולי מתבודד בבית או הולך לבקר חולים ולנחם אבלים. שונא מקומות שמחה ושעשועים וגם תענוגי מאכלים, וגם במקום יגון קינה והספד או אם ישתה יין שרף תפיג דאגת חוליו. סעודתו אשר יתענג בה: פת מורסן עם חילבה.
> 
> 
> באיזה זמנים היה הולך לבית הכנסת אחר חצי היום, ובאים תלמידים מבוגרים ללמוד לפניו האגדות אשר בעין יעקב, ובשעה שיושבים התלמידים ללמוד נסמך אל הכותל ולט פניו בטליתו. התלמיד גורס את המימרא מתוך הספר והוא משנן בעל פה ומדקדק אחריו שלא יטעה בגרסה או במקום תמיהה וניחותא וכיוצא, ומתוך צער מרחיב דעתו ומבאר לתלמיד עניין המימרא וכוונת הדיבור. נהג בלימוד זה בחינם, וחולי זה היה מעכבו מללמד בתמידות והארכה כי אם בשעות קצרות, וגם מונעו מלהתעסק באיזו מלאכה.
> 
> 
> 
> — הרב עמרם קורח, **סערת תימן**, עמ' מ"ו-מ"ז
>

קישורים חיצוניים
----------------

* תולדות רבי אברהם ב"ר יוסף קארה זלה"ה, באתר נוסח תימן

הערות שוליים
------------

1. 1 2  ד"ר משה גברא, **אנציקלופדיה לחכמי תימן**, כרך א', המכון לחקר חכמי תימן, בני ברק, ה'תשס"א (2001), עמ' 549
2. 1 2  הרב עמרם קורח, **סערת תימן**, ירושלים, ה'תשי"ד (1954), פרק שני: התקופה התיכונה - משוב הגולים ממוזע עד חתימת בתי הדין בצנעא, עמ' י"ד-ס"ב
3. 1 2 3  תולדות רבי אברהם ב"ר יוסף קארה זלה"ה, באתר נוסח תימן

| תקופת חייו של הרב אברהם קארה על ציר הזמן |
| --- |
| 
ציר הזמןציר הזמן

 |
**מנעול חכם** (באנגלית: **Smart Lock**), הוא מנעול אלקטרו-מכני (אנ'), שמטרתו נעילה ופתיחה של דלת באמצעות קבלת הוראות ממכשיר מורשה באמצעות פרוטוקול אלחוטי ומפתח קריפטוגרפי. בנוסף, המנעול מפקח על הגישה וכן שולח התרעות כאשר מתרחשים אירועים חריגים כמו ניסיון פריצה. מנעול חכם הוא חלק מבית חכם.

מרבית המנעולים החכמים מותקנים על מנעולים מכנים פשוטים, והם למעשה משדרגים את המנעול הרגיל. מנעולים חכמים, כמו מנעולים מסורתיים, זקוקים לשני חלקים כדי לעבוד: המנעול והמפתח. במקרה של מנעולים אלקטרונים, המפתח אינו מפתח פיזי, אלא טלפון חכם או מפתח מיוחד המיועד לכך במפורש, אשר מבצע באופן אלחוטי את האימות הדרוש כדי לפתוח את הדלת באופן אוטומטי.

מנעולים חכמים מאפשרים גישה לצד שלישי באמצעות מתן מפתח וירטואלי. המפתח הזה יכול להישלח לצד השלישי באמצעות הודעה בדואר אלקטרוני או SMS. ברגע שהמפתח התקבל, המשתמש יוכל לפתוח את הדלת בחופשיות. השולח קובע את חלון הזמן בו המפתח הווירטואלי תקף.

מנעולים חכמים כוללים חיבור WiFi מובנה המאפשר לנטר את הכניסות לבית ואף להציג תמונה של האדם המבקש גישה. מנעולים חכמים אחרים בנויים עם פעמון דלת חכם, המאפשר למשתמש לראות מי מבקש להיכנס לבית ומתי. מנעולים חכמים מסוימים משתמשים בטכנולוגיית Bluetooth SMART ו-SSL כדי לתקשר עם המשתמש, ומנעולים אחרים אף כוללים קורא טביעת אצבע לפתיחה מהירה.

קישורים חיצוניים
----------------

ויקישיתוף מדיה וקבצים בנושא **מנעול חכם** בוויקישיתוף

הערות שוליים
------------

1. ↑  Your Door Is About to Get Clever: 5 Smart Locks Compared, Wired Magazine, ‏19-06-2013
עותק תנ"ך גוטנברג המוחזק בספריית העיר ניו יורק
**תנ"ך גוטנברג** (ידוע גם בשם **תנ"ך מזארין**, או **תנ"ך 42 השורות**; ליתר דיוק, **ביבליית גוטנברג**) הוא מהדורת הדפוס הראשונה של הביבליה, כתבי הקודש הנוצריים, הכוללים את הברית הישנה והברית החדשה. הטקסט שגוטנברג הדפיס הוא הוולגטה, התרגום הכנסייתי בשפה הלטינית. התנ"ך הודפס על ידי יוהאן גוטנברג, בעיר מיינץ שבריינלנד-פפאלץ, גרמניה. הפקת המהדורה החלה ב-23 בפברואר 1455, ומסמלת את ראשיתה של מהפכת הדפוס, שאיפשרה הדפסה המונית של ספרים ומאמרים ותפוצתם הרחבה.

בביבליית גוטנברג היו שני כרכים הכוללים יחד 1,282 עמודים והוא מוצג במוזיאון גוטנברג הנמצא בעיר מיינץ.

כיום משערים שהודפסו 180 עותקים בתקופה של שלוש שנים - 40 על קלף ו-140 נוספים על נייר. 
מספר זה של ספרים נחשב אז עצום, שכן קודם לכן כתיבת ספרים רבים ביד הייתה אורכת עשרות שנים. לדוגמה, משך זמן כתיבת ספר תנ"ך יחיד לפני המצאת הדפוס היה כשלוש שנים.

בשל עיטורי הספרים שצוירו ביד, כל אחד מהספרים יחיד במינו.

כיום ידוע על 11 עותקים מלאים של הדפסה על קלף, ועל 48 עותקים שמורים במלואם של הדפסה על נייר, ועל עוד שני ספרים שנשמרו בחלקם.

גלריה
-----

* עטיפת תנ"ך גוטנברגעטיפת תנ"ך גוטנברג
* פרט מתנ"ך גוטנברגפרט מתנ"ך גוטנברג
* תנ"ך גוטנברגתנ"ך גוטנברג
* עותק תנ"ך גוטנברג המוצג בספריית הקונגרסעותק תנ"ך גוטנברג המוצג בספריית הקונגרס

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תנ"ך גוטנברג** |

* תנ"ך גוטנברג, באתר אנציקלופדיה בריטניקה (באנגלית)

* אתר גוטנברג של הספרייה הבריטית
* אתר אוניברסיטת טקסס הכולל תצלומים מהתנ"ך
* גרסת אינטרנט של תנ"ך גוטנברג
* חן מלול, בספרייה הלאומית שמורים אך שני עמודים מתוך הספר המקורי, "הספרנים": בלוג הספרייה הלאומית, יוני 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548813705171
* BnF: cb35951126v (data)
* GND: 4158578-1
* LCCN: sh88004784
* NKC: unn2006374779
* VIAF: 218355618
* WorldCat (עם VIAF): 218355618

 |
**שנות ילדות** (במקור היידי **קינדער-יאָרן**) הוא שיר שכתב המשורר היידי מרדכי גבירטיג וגם הולחן על ידו בערך בשנת 1917. בלקסיקון ספרות היידיש של זלמן רייזן משנת 1928 השיר מוזכר כאחד השירים הפופולריים ביותר של גבירטיג.

בתיו הראשונים של השיר בכתב ידו של המשורר

תוכן השיר
---------

השיר מסמל את המעבר של גבירטיג משירים בעלי מסר אידאולוגי לשירי נוסטלגיה המזכירים לו את שנות הילדות כילד יהודי בשטעטל של פולין. על פי השיר היו שנות ילדותו שנים של "רוך וזוהר" שנים שלא יחזרו. הוא נזכר בביתו, באימו ובאהובת נעוריו פייגלע אותה חשב לשאת לאשה. שנים אלו לדברי המשורר חלפו ואינם ועתה באו שנות קדרות ומרה שחורה – סיום השיר- "מַה מַהֵר עָלַי זִקְנָה יָרָדָה!

תרגומים
-------

השיר זכה לתרגומים רבים לעברית. התרגום הראשון של 
בן-ציון חיים איילון מתחיל במילים "שְׁנוֹת הַנֹּעַר שְׁנוֹת יַלְדוּת וְטֹהַר".
תרגומים נוספים נעשו על ידי שמשון מלצר, משה סחר, מרדכי אמיתי, אבי קורן, אהוד מנור, יצחק מאיר, ויורם טהר לב.

השיר תורגם גם לאנגלית, גרמנית וספרדית.

מילים ותרגום
------------

להלן הטקסט המקורי והתרגום של הבית הראשון:


|  |  |
| --- | --- |
| **מקור**
קינדער-יאָרן, זיסע קינדער-יאָרן,
אייביק בלייַבט איר וואַך אין מייַן זיכּרון!
ווען איך טראַכט פֿון אייַער צייַט,
ווערט מיר אַזוי באַנג און לייַד -
אוי, ווי שנעל בין איך שוין אַלט געוואָרן! | **תרגום בן ציון חיים איילון**
שְׁנוֹת הַנֹּעַר שְׁנוֹת יַלְדוּת וְטֹהַר
לָנֶצַח בְּלִבִּי שָׁמוּר הַזֹּהַר
מִדֵּי דַּבְּרִי בְּכֵן שְׁנוֹתַי
בְּגַעְגּוּעִים הָמוּ מֵעַי
חִישׁ מַהֵר חָלַף עָבַר הַנֹּהַר |

קישורים חיצוניים
----------------

* מילות השיר "שנות ילדות" והאזנה לו, באתר זמרשת
* שנות ילדות במקור היידי, בביצוע חווה אלברשטיין, וידאו קליפ של השיר באתר יוטיוב
* שנות ילדות בתרגום אבי קורן, בביצוע דודו פישר, וידאו קליפ של השיר באתר יוטיוב
* שנות ילדות בתרגום יורם טהר לב, בביצוע הגבעטרון, וידאו קליפ של השיר באתר יוטיוב
* שנות ילדות בתרגום משה סחר, בביצוע מייק בורשטיין, וידאו קליפ של השיר באתר יוטיוב

הערות שוליים
------------

1. ↑  לשיר שמות שונים בתרגומים לעברית. "שנות ילדות" הוא הגרסה הפופולרית בתרגומו של יורם טהר-לב
2. ↑  בתרגום מרדכי אמיתי
3. ↑  ראה כאן
**GLSEN** (לשעבר: Gay, Lesbian & Straight Education Network) הוא ארגון חינוך אמריקאי שמטרתו לסיים בריונות, הטרדה ואפליה על רקע נטייה מינית, זהות מגדרית והבעה מגדרית ולקדם הכלה, השתלבות ומודעות במערכת הבית ספרית. הארגון נוסד ב-1990 בבוסטון, וכיום מטהו נמצא בניו יורק ובבעלותו משרד מדיניות ציבוריות בוושינגטון די. סי.

נכון ל-2018, ישנן 39 שליחויות של GLSEN ב-26 מדינות בארצות הברית שמכשירים 5.000 תלמידים, מחנכים ואנשי חינוך בכל שנה. השליחויות גם מספקות תמיכה ליותר מ-4,000 מועדוני בתי ספר הידועים בתור Gay-Straight alliances, שמטפלים בנושאים כגון הצקה, בריונות והטרדה בבתי הספר. בעזרת מחקרים (שנעשים בין היתר על ידי הארגון עצמו), GLSEN פיתח מקורות, מערכי שיעור ותוכניות פיתוח אישי למורים המדריכים איך לעזור לתלמידים להט"בים.

מחקרים מראים שבשל בריונות ואפליה, תלמידים להט"בים רבים נמנעים מלהגיע לבית ספר, מה שיכול להוביל לקשיים וכישלונות לימודיים. בשל בעיה זו, GLSEN מקדם חוקים ומדיניויות נגד בריונות המכלילים תלמידים להט"בים. GLSEN עבד עם מחלקות החינוך, המשפטים והבריאות ושירותי האנוש של ארצות הברית על מנת ליצור מודלים ומדיניויות לתמיכה בתלמידים ומורים להט"בים. GLSEN הגדירו את Safe Schools Improvement Avt כהישגם החקיקתי הגדול ביותר.

ראו גם
------

* יום השתיקה
* שבוע אלי

קישורים חיצוניים
----------------

* 

* אתר האינטרנט הרשמי של GLSEN
* GLSEN, ברשת החברתית פייסבוק

* GLSEN, ברשת החברתית טוויטר

* GLSEN, ברשת החברתית אינסטגרם

הערות שוליים
------------

1. ↑  Find Your Chapter, GLSEN (באנגלית)
2. ↑  GLSEN Safe Space Kit: Be an ALLY to LGBTQ Youth!, GLSEN (באנגלית)
3. ↑  Palmer, Neal A.; Greytak, Emily A. LGBTQ Student Victimization and Its Relationship to School Discipline and Justice System Involvement, **Criminal Justice Review**

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 9159 1125
* LCCN: no2005066603
* VIAF: 134053161
* WorldCat: lccn-no2005066603

 |
**הלגיון השני איסאורה** (בלטינית: **Legio II Isaura**) היה לגיון רומאי, אשר הוקם במהלך המחצית השנייה של המאה השלישית והוצב במחוז איסאוריה.

היסטוריה
--------

המידע על הלגיון מועט. ישנה מחלוקת בשאלה מי הקים אותו. יש הסוברים כי היה זה הקיסר פרובוס, אשר השתמש בלגיון בין היתר כדי להילחם בשבטים ההרריים באזור קיליקיה, אולם יש המאחרים אותה עד תקופת הקיסר דיוקלטיאנוס. כך או כך, בסיס הקבע של הלגיון היה במחוז איסאוריה (אנטוליה) לצד הלגיון הראשון איסאורה סאגיטריה והלגיון השלישי איסאורה, ומכאן שמו. שלושת הלגיונות היו בתחילה חלק מלימיטאני, אולם על פי הנוטיטיה דיגניטטום, בשלב מאוחר יותר הוא שודרג הלגיון הראשון איסאורה סאגיטריה לדרגת לגיון עצמאי, בעוד שני הלגיונות האחרים נותרו חלק מהלימיטאני. ייתכן שהלגיון שרד את נפילת האימפריה הרומית והתמזג לאחר מכן עם הצבא הביזנטי המוקדם.

קישורים חיצוניים
----------------

* הלגיון השני איסאורה, באתר livius.org (באנגלית)
* הלגיון השני איסאורה, באתר Imperiumromanum.com (בגרמנית)

הערות שוליים
------------

1. ↑  הלגיון השני איסאורה, באתר livius.org (באנגלית)
2. ↑  בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
3. ↑  הלגיון השני איסאורה, באתר Imperiumromanum.com (בגרמנית)
**צנתניים** (שם מדעי: **Trachichthyidae**) היא משפחת דגים קטנים מסדרת הברקנאים החיים בעומק האוקיינוסים השונים. ישנם מעל 50 מינים שלהם.

אלו דגים קטנים מאוד שהגדול שבהם - *Hoplostethus atlanticus* יכול להגיע לאורך 75 סנטימטרים ולשקול 7 ק"ג. רובם קטנים בהרבה. הם בעלי גוף בצבע אדום, המהווה התאמה להסוואה בעומק הים, שם צבע אדום כמעט אינו נראה מבעד לחשיכה. הם בעלי ראשים גדולים הנראים כאילו הם עורם קרוע ושריריהם נראים מבעד להם והלסתות קצרות, רחבות ופונות כלפי מעלה. העיניים גדולות וצבעם כחול עם אישונים שחורים. הגוף מעוגל ובעל קשקשים רחבים.

הם חיים בעיקר בעומק האוקיינוס בין 500 ל-2,500 מטרים ליד המדף היבשתי בסמוך לקרקעית הים, שם הם חיים בין הסלעים. לקראת עונת הרבייה הם מתכנסים יחדיו בקבוצות גדולות. תזונתם מפלנקטון צף, סרטנים וחסרי חוליות שונים וכן מדגיגים. הם נטרפים בידי כרישים, בקלאים, דיסומיים וגמפיליים. הם גם דגי מאכל מסחריים ולא ברור כמה הם נפגעים מהדיג, עקב חייהם בתהומות.

סוגים
-----

* *Aulotrachichthys*
* *Gephyroberyx*
* *Hoplostethus*
* *Optivus*
* *Paratrachichthys*
* סוג ומין יחיד *Parinoberyx horridus*
* סוג ומין יחיד *Sorosichthys ananassa*
* סוג ומין יחיד *Trachichthys australis*

קישורים חיצוניים
----------------

ויקישיתוף מדיה וקבצים בנושא **צנתניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543836705171

 |
**שאילתה** (בעבר רווח הכתיב **שאילתא**) היא שאלה שחבר פרלמנט מציג בפני שר בממשלה. השאלה חייבת לעסוק בתחום עיסוקו של המשרד שעליו ממונה השר.

המילה שאילתה שבה לשימוש בעקבות הצעתו של זלמן שזר, לימים נשיא ישראל השלישי. בערך בשנת 1945 חיפש דוד רמז, יו"ר ישיבת הוועד הפועל של ההסתדרות באותה עת, חלופה עברית למילה **אינטרפֵּלציה** (interpellation); הוא פנה אל שז"ר, והלה הציע מיד לייחד להוראה זו את המילה הקיימת שאילתא (בעקבות הארמית שְׁאֵלְתָא).

דיני השאילתה בכנסת
------------------

על השאילתה להיות מנוסחת בתמציתיות ובנייטרליות ולעסוק בסוגיה ספציפית וקונקרטית. יושב ראש הכנסת רשאי לפסול או לנסח מחדש שאילתות פגומות. לשר הנשאל ניתנים 21 יום להשיב על השאילתה, ויושב ראש הכנסת רשאי להוסיף עליהם עוד 21. 

התשובה לשאילתה מוקראת על ידי השר הנשאל - או על ידי שר אחר לאחר אישור יושב ראש הכנסת - במליאת הכנסת, אלא אם כן השואל אינו נוכח, ואז התשובה מועברת לפרוטוקול הישיבה מבלי שתוקרא; רשאי השואל לבקש שהתשובה תישלח אליו בדואר או תפורסם ב"דברי הכנסת" מבלי שתוקרא. בנוסף לכך, רשאי השר לסרב לענות לשאילתה אם הוא חושב שיש בהקראת התשובה בפומבי משום נזק למדינה. 

לאחר מתן התשובה, רשאי חבר הכנסת השואל לשאול עוד שאלה קצרה בעל פה – לפי אותן ההגבלות החלות על השאילתה הרגילה; השר המשיב יכול להשיב על שאילתה נוספת זו בעל פה, לסרב להשיב אם תהיה בתשובה פומבית משום פגיעה במדינה, או לבקש שהשאילתה הנוספת תוגש לו בכתב - במקרה זה חייב השר להשיב עליה תוך 7 ימים.

שאילתה במועצת עיר
-----------------

על פי פקודת העיריות רשאי חבר מועצת עירייה להגיש לראש העירייה שאלה המנוסחת "בקיצור נמרץ" לא יאוחר מ־48 שעות לפני תחילת ישיבת מועצה ועל ראש העיר להשיב בכתב ולהקריא את התשובה באותה ישיבה. כל חבר מועצה רשאי להגיש עד שתי שאילתות בכל ישיבה. השואל רשאי להציג, לאחר הקראת התשובה שאלה קצרה נוספת בעל פה שתענה במקום על ידי ראש העירייה או אדם מטעמו. תשובות לשאילות יינתנו בתחילתה של ישיבה מן המניין, השאילתות והתשובות יירשמו בפרוטוקול הישיבה.

קישורים חיצוניים
----------------

* דיני השאילתות באתר הכנסת
* שאילתות (Parliamentary Questions) כאמצעי פיקוח של הפרלמנט על הרשות המבצעת, **פרלמנט** ‏26, 19 בינואר 2000

הערות שוליים
------------

1. ↑  יצחק אבינרי, שתי פגישות, "דבר", באתר www.jpress.nli.org.il, ‏1974-11-04
2. ↑  עבודת המליאה באתר הכנסת.
3. ↑  S:פקודת העיריות, תוספת שנייה (סעיף 136) (תקנון בדבר ישיבות מועצה והנוהל בהן), פרק 9
4. ↑  S:פקודת העיריות, תוספת שנייה (סעיף 136) (תקנון בדבר ישיבות מועצה והנוהל בהן), פרק 7
5. ↑  S:פקודת העיריות, תוספת שנייה (סעיף 136) (תקנון בדבר ישיבות מועצה והנוהל בהן), פרק 11

|  |  |
| --- | --- |
| בקרת זהויות עריכת הנתון בוויקינתונים | 
* GND: 4130644-2

 |
**לימודי תעודה**, או **לימודי חוץ**, הם לימודים המקנים תעודה המעידה על השכלה על-תיכונית. ברוב המקרים זהו תואר אקדמי זוטר המוענק על ידי מוסדות להשכלה גבוהה לבוגרי מסלולים שאינם מזכים בתואר ראשון, אולם יש גם גופים אחרים הזכאים להעניק תעודה זו.

מקרה פרטי של לימודי תעודה בישראל הם לימודי המשך, המיועדים לבעלי תואר ראשון שמעוניינים להתמקצע בתחומם או בתחום אחר מבלי להדרש לכל הדרישות הפורמליות לתואר שני. דוגמאות: לימודי תעודה במנהל עסקים ובניתוח מערכות מידע.

בקטגוריית לימודי תעודה נכנסים גם לימודים שאינם קשורים לאקדמיה, אבל מקנים ללומד מקצוע עם הסמכה. לדוגמה לימודי צילום המכשירים צלמים מקצועיים, לימודי שוק ההון במגוון תחומים, לימודי נדל"ן למי שמבקש להיות מתווך נדל"ן או לעסוק ביזמות נדל"ן. בדרך כלל ניתן לשלב לימודי תעודה במקביל לעבודה, בזכות כך שהם פעמים רבות מתקיימים בשעות הערב.

בצפון אמריקה, תואר זה נקרא "**Associate's Degree**" ומוענק על ידי אוניברסיטאות, מכללות ומכללות קהילתיות. בארצות הברית הוא ניתן לבוגרי תוכנית לימוד אשר נמשכת בדרך כלל שנתיים. כך, חלק מהמכללות בארצות הברית מאפשרות לתלמידיהם ללמוד מקצועות כללים ברמה של אוניברסיטה ללא התמחות במסגרת תואר זה. מכיוון שאת הנקודות האקדמיות ניתן להמיר בהמשך, תלמידים רבים בצפון אמריקה בוחרים ללכת ללימודי תעודה במכללה הקהילתית (Community college) במשך שנתיים (זול בהרבה מללמוד את השנתיים הראשונות באוניברסיטאות או במכללות, יותר קרוב לבית של ההורים ומשום כך הם יכולים להמשיך לגור עם ההורים ולחסוך בהוצאות) כאשר בתום השנתיים אם הנקודות שצברו נחשבות הם מסוגלים להשלים את לימודיהם לתואר ראשון באחת המכללות או האוניברסיטאות אם יתקבלו לשם.

בבריטניה תואר זה נקרא "**Foundation Degree**" ונועד בעיקר לתת לאנשים עובדים הזדמנות לקבל הכרה בידע אותו צברו במהלך חייהם המקצועיים.
האנדרטה למרקוס קאליוס
**הלגיון השמונה עשר** (לטינית: Legio XVIII) היה לגיון בצבא הרומי. תאריך היווסדו אינו ידוע בבירור, וסופו יחד עם הלגיון השבעה עשר והתשעה עשר בקרב יער טויטובורג (9 לספירה).

היסטוריה
--------

ישנן ידיעות על לגיון 18 כלשהו ששירת תחת גאיוס קורנליוס לנטולוס בקיליקיה, למשך שלוש שנים החל משנת 53 לפנה"ס, אך ישנן ספקות רבות לגבי היותו הלגיון המדובר.

בתקופת מלחמת האזרחים של יוליוס קיסר התקיימו שני לגיונות 18, אחד של קיסר והשני של פומפיוס. הלגיון של קיסר כנראה הושמד באפריקה. אין ידיעות בדבר גורל הלגיון של פומפיוס.

סביר להניח שהלגיון הוקם בשנת 41 לפנה"ס כדי להאבק בסקסטוס פומפיוס, שהתבצר בסיקיליה ושיבש את אספקת התבואה לרומא. מרבית מגויסיו היו כנראה מגאליה קיסאלפינה. אחר נפילת הטריומווירט השני נשלח הלגיון לגאליה. יש הטוענים כי דאז היה מורכב משרידי הלגיון ליביקה של מרקוס אנטוניוס.

כ-15 שנים מאוחר יותר היה אמור לקחת חלק במבצע הענק נגד שבט המרקומני, תחת פיקודו של טיבריוס, אך מבצע זה לא יצא לפועל כתוצאה ממרד שהתרחש בפאנוניה. כעבור זמן מה השתתף הלגיון בפלישותיו של דרוסוס, אחי טיבריוס, לשטחים הגרמניים החופשיים.

כאשר הפרובינקיה הגרמנית הובאה תחת שליטה של רומא, מונה פובליוס קוינקטיליוס וארוס, שהיה מקורב לאוגוסטוס דרך נישואים, למושל האזור. ארמיניוס, נסיך שבט הכרוסקים ובן ברית רומאי זמם להמיט מפלה קשה לצבא הרומי; כדי לעשות זאת פנה לווארוס, שישב במחנה הקיץ, עם טענות לגבי מרד באזור הריין, וארוס שמע לעצתו ומיד יצא לשדה. כאשר הגיע ליער טויטובורג החל לרדת גשם רב, חייליו העייפים התקשו לשמור על הסדר; ואז תקף ארמיניוס בראש שבטו את הצבא בן שלושה הלגיונות, והשמידו לגמרי. סמלי הלגיון נבזזו, וברומא אוגוסטוס התאבל קשות על המפלה. גופות חלק מהנספים הובאו לקבורה בידי גרמניקוס, בן דרוסוס, שיצא לגרמניה כדי להחזיר את הסמלים ולהביס את ארמיניוס.

אחד הממצאים המפורסמים ביותר אודות הלגיון הזה בנפרד, וקרב יער טויטובורג בכלל, הוא המצבה לזכרו של מַרְקוּס קַאֵלִיוּס, צנטוריו מהלגיון השמונה עשר.

מרקוס היה בנופלי הקרב, וכנראה בן למעמד העליון. אביו רומם את האנדרטה (בתמונה) לזכרו, היות שעצמותיו אף פעם לא נמצאו.

קישורים חיצוניים
----------------

ויקישיתוף מדיה וקבצים בנושא **הלגיון השמונה עשר** בוויקישיתוף

| לגיונות רומיים ידועים |
| --- |
| 

|  |  |
| --- | --- |
| הלגיון הראשון אדיוטריקס • הלגיון הראשון גרמניקה • הלגיון השני אדיוטריקס • הלגיון השני טריאנה • הלגיון השני אוגוסטה • הלגיון השלישי קירנאיקה • הלגיון השלישי גאליקה • הלגיון השלישי אוגוסטה • הלגיון הרביעי סקיתיקה • הלגיון הרביעי היספניה • הלגיון הרביעי פלבי פליקס • הלגיון החמישי מקדוניקה • הלגיון החמישי אלאודה • הלגיון השישי פראטה • הלגיון השישי ויקסטריקס • הלגיון השישי הרקוליה • הלגיון השישי היספניה • הלגיון השישי פרתיקה • הלגיון השביעי קלאודיה • הלגיון השמיני אוגוסטה • הלגיון התשיעי היספנה • הלגיון העשירי פרטנסיס • הלגיון העשירי גמינה • הלגיון האחד-עשר קלאודיה • הלגיון השנים עשר פולמינטה • הלגיון השלושה עשר גמינה • הלגיון הארבעה עשר גמינה • הלגיון החמישה עשר אפולינריס • הלגיון החמישה עשר פרימיגניה • הלגיון השישה עשר גאליקה • הלגיון השישה עשר פלאביה פירמה • הלגיון השבעה עשר • הלגיון השמונה עשר הלגיון התשעה עשר • הלגיון העשרים ואחד רפקס • הלגיון העשרים ושניים דיאוטריאנה |  |

 |
**לִימוֹנִי אֵּירוֹפִי** (שם מדעי: *Gonepteryx rhamni*; נקרא בעבר: **לימונית אירופית**) הוא פרפר ממשפחת הלבניניים. הוא נפוץ באירופה, צפון אפריקה, ואסיה. בישראל הוא נפוץ בחרמון ובגליל העליון בחודשים אפריל עד אוגוסט. זה הוא מין יחיד בסוגו. קיימת סברה שמקור השם האנגלי "butterfly" (מעופף חמאה) הגיע ממין זה, שכונה על ידי חוקרי טבע בריטים "מעופף בצבע חמאתי".

תיאור
-----

בצדו העליון הזכר הוא בצבע צהוב גופרתי והנקבה בצבע לבן עם גוון ירקרק, אבל לשניהם נקודה כתומה במרכז כל כנף. הם אף פעם לא נחים בעוד כנפיהם נשארות פתוחות וקשה להבדיל בין נקבות לזכרים לפי חלקם התחתון, למרות שנקבות בהירות יותר. צורת כנפיהן ייחודית בקרב פרפרים הנפוצים בבריטניה (למרות שישנם מינים דומים וקרובים מאוד בדרום ומזרח אירופה) ונועדו לשמש כהסוואה בזמן שהם נחים ובתקופת תרדמת החורף.

אזור מחיה
---------

הלימוני האירופי חי באירופה, צפון אפריקה, אמריקה הדרומית, ואסיה (כאשר גבול תפוצתה המזרחי הוא מונגוליה). הוא נפוץ מאוד באורך כל חלקה הדרומי של הממלכה המאוחדת ומעלה בקצב הדרגתי את הטווח שלה בצפון אנגליה, אך מוגבל עקב הצורך שלו בצמח ממנו ניזונים הזחלים, וסביר להניח שכבר קרוב להגיע לאזור תפוצתה המקסימלי, אלא אם כן גם הצמחים הללו ירחיבו את אזור תפוצתם. באירלנד, יש לו אזור תפוצה מקומי יותר.

בישראל נפוץ הפרפר בצפון הארץ, בעיקר בחרמון ובגליל העליון.

מחזור חייו
----------

לימוני אירופי הוא אחד מהפרפרים בעלי תוחלת החיים הארוכה ביותר, המגיעה עד כשלושה עשר חודשים, למרות שרוב זמנו הוא מבלה בתרדמת החורף. לרוב פרפר זה נראה לראשונה בתחילת האביב, לפעמים הוא מתעורר אף בתחילת ינואר בימים שמשיים במיוחד. 

הביצים מוטלות ביחידה אחת כל פעם על עלי צמח האשחר הקתרטי (Rhamnus cathartica) או על האשחר המצוי (Rhamnus frangula), שני הצמחים היחידים מהם ניזונים הזחלים, הנקבות ינדדו מרחקים רבים במטרה למצוא שיחים אלו. הזחלים בוקעים לאחר כעשרה ימים וכחודש לאחר מכן תהליך יצירת הגולם מתחיל. הזחלים והגלמים שניהם בצבע ירוק ומוסווים היטב כך שיהיה קשה לאתר אותם בטבע. עם יציאתה מהגולם, מבלה הלימוני האירופי את הקיץ ביניקת צוף כדי להכין את עצמו לתרדמת החורף הארוכה שמתחילה לרוב בתחילת אוגוסט. הם מחפשים צמחייה נמוכה ירוקת עד, עקב היותה דחוסה, צמיחת קיסוס ישנה. הלימוני האירופי מתחבא בדרך כלל עד תחילת האביב, למרות שגם יום חמים בינואר יכול להעיר זכר להוט. הפרפר מקים רק דור אחד בשנה.

* זוג מזדווג (שמאל: זכר; ימין: נקבה)זוג מזדווג (שמאל: זכר; ימין: נקבה)
* ביצה על אשחר מצויביצה על אשחר מצוי
* זחל על אשחר מצויזחל על אשחר מצוי
* גולםגולם
* זכרזכר
* נקבהנקבה

קישורים חיצוניים
----------------

ויקישיתוף מדיה וקבצים בנושא **לימוני אירופי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

הערות שוליים
------------

1. ↑  "לימונית אירופית". *מן השדה*. 2014-06-07. נבדק ב-2017-09-15.
2. ↑  Carter, David (2000). Butterflies and Moths.
3. ↑  Brimstone - Gonepteryx rhamni - Details - Encyclopedia of Life, Encyclopedia of Life (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4841335-5

 |
זיכרון קריאה בלבד הראשון של אינטל, 1971
**זיכרון לקריאה בלבד** (מאנגלית: **Read-only Memory**, בראשי תיבות: **ROM**) הוא אמצעי לאחסון נתונים, דמוי זיכרון מחשב, המכיל נתונים הנכתבים בו פעם אחת, ונקראים ממנו פעמים רבות. שבבים אלה אינם ניתנים לכתיבה חוזרת (בצורה פשוטה), ומכאן שמם. בניגוד ל-RAM, תוכן ה-ROM נשמר גם לאחר ניתוק מקור מתח. הגישה ל-ROM פשוטה יותר ומהירה בהרבה מאשר גישה לאמצעי אחסון מגנטיים ואופטיים כגון דיסק קשיח או תקליטור.

בעבר שימש ה-ROM לאחסון מערכת ההפעלה כולה במחשבים אישיים. בהמשך נותרו ל-ROM מספר תפקידים עיקריים:

* תוכנת אתחול (*Boot*): תוכנה שמטרתה לבצע את הפעולות הראשונות בזמן הדלקת המחשב, כולל בדיקת תקינות רכיבי המחשב וטעינת מערכת ההפעלה לזיכרון.
* BIOS - אוסף רוטינות אשר תומכות בפעולות הקלט והפלט הבסיסיות של המחשב.
* צריבה של תוכנה קבועה על רכיבים המיועדים לביצוע פעולות מוגדרות מראש, כגון במעגל משולב תלוי יישום.

כיום, יותר ויותר פעולות במחשב שמולאו בעבר על ידי שבבי ROM (כולל תוכנת ה-BIOS) מבוצעים על ידי זיכרון הבזק, שיתרונו בכך שהוא מחיק (לא כמו ROM) ואינו תלוי בחיבור למקור מתח כמו זיכרון נדיף כך שניתן לעדכן את התוכנה המאוחסנת בו לגרסה חדשה יותר ללא צורך בהחלפתו כפי שיש לעשות כאשר משתמשים ב-ROM.

ROM באנדרואיד
-------------

במערכת ההפעלה אנדרואיד ה-ROM מאחסן את מערכת ההפעלה של המכשיר שמריץ אותו, אך הוא ניתן להחלפה, באמצעות הרשאות מנהל, מערך Recovery (מקביל ל-BIOS במחשב) מותאם אישית או תוכנת צריבה (לדוגמה odin במכשירי סמסונג). צריבת ROM לא תקינה גורמת למכשיר להיכנס למצב המכונה "בריק" (Brick, בעברית: לבנה): מצב שבו לא ניתן להפעיל את מערכת ההפעלה של המכשיר. כדי לצאת ממצב בריק יש להיכנס למסך ה- Recovery, ולצרוב מחדש ROM. במקרים מסוימים, גם ה-Recovery או ה-FASTBOOT \ Download Mode לא יעלה. מצב זה נקרא בריק מלא, ומחייב החלפת לוח האם של המכשיר או צריבת המערכת על ידי חיבור ישיר לשבב הזיכרון על ידי JTAG. למכשירי סמסונג שמריצים אנדרואיד, קיים כלי בשם JIG אשר מחזיר את המכשיר למצב בו המשתמש יכול להיכנס ל-Download Mode אם המכשיר קיבל בריק חלקי.

ראו גם
------

* EPROM
* EEPROM
* מונחים בחומרה
* זיכרון בלתי נדיף

קישורים חיצוניים
----------------

ויקישיתוף מדיה וקבצים בנושא **זיכרון לקריאה בלבד** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563109905171
* BnF: cb119903445 (data)
* GND: 4121596-5
* LCCN: sh85111639

 |
**צנטרוספאס** (רשמית, "'צנטרוספאס', יחידת החילוץ האווירית הניידית המרכזית הממלכתית של המשרד למצבי חירום של רוסיה"; מרוסית: **Государственный центральный аэромобильный спасательный отряд МЧС России «Центроспас» — «Центроспас»**) היא יחידת החילוץ המרכזית של המשרד למצבי חירום של רוסיה; היא מורכבת מקבוצה של מחלצים מקצועיים שנועדו לבצע פעולות חיפוש והצלה מכל הסוגים במסגרת חיסול השלכות של מצבי חירום ואסונות מעשה ידי אדם ואסונות טבע וכן מתן סיוע לאוכלוסייה האזרחית בנקודות חמות.

מבצעים
------

המבצע המוצלח הראשון בוצעה על ידי מומחי החילוץ עוד לפני הקמתה הרשמית בשנת 1991 באופה, אז היחידה פעלה כחלק ממשרד ההגנה. בעזרת פיצוץ כיווני בוטל איום התמוטטות של צינור באורך 150 מטר שנשבר בשטח מפעל לייצור בנזן. כתוצאה ממבצע הושלכה פסולת של כ-700 טון לשטח שנקבע מראש באמצעות פיצוץ מכוון. פעולה זו נרשמה בספר השיאים של גינס.

מאז הקמתה ב-13 במרץ 1992 השתתפו אנשי היחידה בלמעלה מ-150 מבצעי חילוץ פדרליים ובינלאומיים גדולים. במהלך תקופה זו ניצלו יותר מ-6.5 אלף איש ויותר מ-40 אלף איש קיבלו סיוע.

ראו גם
------

* חיפוש והצלה
* היחידה הטקטית לחילוץ מיוחד (669)

הערות שוליים
------------

1. ↑  РИА Новости. Более 6 тыс. человек спасли специалисты отряда «Центроспас» за 18 лет
**אפהפן** (שם מדעי: ***Himatione sanguinea***) הוא מין של ציפור ממשפחת הפרושיים האנדמית להוואי. זהו המין היחיד ששרד בסוג *Himatione*, לאחר היכחדותו של המין *Himatione fraithii*. תפוצתו נרחבת והוא מבין פרושי הוואי הנפוצים ביותר, כאשר הוא מצוי לאורך האיים: הוואי, מאווי, לאנאי, קאואיי, מולוקאי ואואהו.

תיאור
-----

ציפור זו בעלת דו-צורתיות זוויגית באורך של 13 ס"מ ומשקל של 16 גרם בזכרים ו-14.4 גרם בנקבות, הקטנות יותר. צבעם הכללי הוא אדום בהיר עם קצוות כנפיים וזנב שחורים ואזות שת אפור-לבנבן. המקור שחור ומעוקל בשביל לינוק צוף מפרחים. הצעירים בעלי נוצות צהובות-חומות בהירות עם אזור שת בהיר והם משנים את גווניהם עד לגיל שנתיים.

הציפור ניזונה מצוף של פרחים שונים מהוואי, ביניהם מצמחי שיטה, היביסקוסים ילידים, *Sophora chrysophylla*‏, *Myoporum*‏, *Myrsine*‏, *Melicope*‏, *Cheirodendron* ו-*Broussaisia*. בנוסף הם ניזונים מחרקים ועכבישים החיים בקרבת הפרחים.

היא מקננת על חללי עצי *Ilex anomala* ועוד, בתוך צינור לבה ועל שרכים גדולים כמו *Cibotium*. הנקבה מטילה 1 עד 4 ביצים ודוגרת עליהם במשך 13 ימים. הגוזלים עוזבים כעבור 4 חודשים את הקן.

לפרוש זה ישנו הטווח הגדול ביותר של תפוצה מבין פרושי הוואי והוא איננו בסכנת הכחדה, אם כי עדיין נפגע מהתפשטות המין נמייה הודית קטנה להוואי וכן נפגע ממלריה הפוגעת בעופות הילידים.

קישורים חיצוניים
----------------

ויקישיתוף מדיה וקבצים בנושא **אפהפן** בוויקישיתוף
* אפהפן, באתר אנציקלופדיה בריטניקה (באנגלית)

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  אפהפן באתר הרשימה האדומה של IUCN

* 
* 
* 
*
**הלגיון השלישי פרתיקה** (בלטינית: **Legio III Parthica**) היה לגיון רומאי, אשר הוקם בידי הקיסר ספטימיוס סוורוס ופעל כנגד האימפריה הפרתית.

היסטוריה
--------

הלגיון הראשון פרתיקה הוקם יחד עם הלגיון השני פרתיקה והלגיון השלישי פרתיקה בידי הקיסר ספטימיוס סוורוס בשנת 197 כהכנה לקראת מסע המלחמה שתכנן סוורוס כנגד האימפריה הפרתית. המסע הצליח מאוד, ושיאו היה בכיבוש עיר הבירה הפרתית קטיספון. הלגיון הראשון והשלישי נותרו באזור גם לאחר סיום המלחמה, כיוון שסוורוס סיפח את אזור מסופוטמיה והלגיונות נותרו שם כחיל מצב. הלגיון השני לעומת זאת, חזר לאיטליה. 

בסיס הלגיון היה בעיר רז'נה (כיום חאבור) בעומק הגבול. הלגיון היה אחד מהלגיונות אשר הגנו על האימפריה בפני הפרתים ובהמשך בפני יורשיהם הסאסאנים. הלגיון השתתף במסעות המלחמה שניהלו הקיסרים קרקלה ואלכסנדר סוורוס כנגד הסאסאנים. ככל הנראה השתתף הלגיון גם במסעות המלחמה של גורדיאנוס השלישי, ולריאנוס ודיוקלטיאנוס, אך אין מידע מדויק על פעולותיו. על פי נוטיטיה דיגניטטום, בתחילת המאה החמישית הלגיון עדיין היה מוצב על הגבול הסאסאני.

קישורים חיצוניים
----------------

ויקישיתוף מדיה וקבצים בנושא **הלגיון השלישי פרתיקה** בוויקישיתוף
* הלגיון השלישי פרתיקה, באתר livius.org (באנגלית)
* הלגיון השלישי פרתיקה, באתר Imperiumromanum.com (בגרמנית)
**צנריה** (בגאורגית: **წანარეთი**, מילולית: צַנַרֶתי, יוונית: Tζαναρια) הייתה מחוז היסטורי בקווקז של ימי הביניים, שהשתרע בעיקר על הפינה הצפון-מערבית של מחוז מצחתה מתיאנתי שבגאורגיה, בשטח נפת ק'זבגי של היום.

במובן הצר, המונח צנריה מתייחס ל"ערוץ צנרתי" ("წანარეთის ხევი", צַנַרֶתיס חֶבי, נקרא מאוחר יותר חבי) והתייחס ברשומות הגאורגיות מימי הביניים לאזור מסביב למעבר דריאל, שהיה מאוכלס בצנרים. שבט שוחר קרבות זה היה ידוע כ"סנרים" (Sanars) בסיפרי ההיסטוריון תלמי. על פי ההיסטוריון הערבי, מהמאה השמינית, אל-מסעודי, היו הצנרים נוצרים, שייחסו את מוצאם ל"ניזר איבן מעד איבן מורד", ואחר מכן לענף של משפחת עקיל. ייחוס זה נדחה באופן מוחלט על ידי חוקרים מודרניים, ומוצאם של הצנרים אינו ברור. לפעמים נטען כי הם נצר לסרמטים (Sarmatians). ולדימיר מינורסקי, פרסולוג (חוקר איראן) יהודי רוסי, מצד שני, האמין כי הם היו דוברי נאח (באצב, צ'צ'נית, אינגושית, ג'והורי). ללא קשר למוצאם, נראה כי הצנרים אימצו, במהלך השנים, הרבה סממנים של התרבות הגאורגית, כולל שפה ודת וכתוצאה מכך התמזגו באופן מוחלט בגאורגים, לקבוצה האתנוגרפית ה"מוחבים", שהתגוררו באזור היסטורי-גאוגרפי, בצפון מזרח גאורגיה, בשכנות לאוסטים, שנקרא חֶבי (ხევი), והיו ידועים עד לאחרונה כצאנים או צוֹנים.

חשיבותם של הצנרים עלתה בתקופה שבה הערבים שלטו ברוב הקווקז. הצנרים מרדו כנגד הפולשים בשנות השבעים של המאה השמינית, ולפי ההיסטוריון והגאוגרף הערבי, אל-יעקובי, ביקשו עזרה מהביזנטים, הכוזרים ומהסקעליבה (سقالبة). השבט המורד הפך במהרה לכוח דומיננטי במחוז ההיסטורי קאחתי, ומילא תפקיד חשוב, בשנת 787, בהתהוות של נסיכות קאחתי, עם התואר הנדיר של העומד בראשה, "כורבישוף" (הממלכה נקראה כורבישופות). המקורות הערביים מאותה תקופה השתמשו במילה "סנריה" (Sanãryia) כדי לציין את הנסיכות. נראה כי הצנרים נחלשו באופן משמעותי בתחילת המאה התשיעית, כששבט יריב, הגרדבנים, השליט את ואצ'ה ככורבישוף של קאחתי, בשנות השלושים של המאה התשיעית. בסוף המאה העשירית, צנריה נפלה תחת כיבוש ממלכת הרתי, אשר מלכה, יוהאן סֶנֶכֶּרים (იოანე სენექერიმი), אשר מלך בשנים 951-959 אימץ את הכינוי "מלך הצנרים".

לקריאה נוספת
------------

* סטיפן ראפ (2004), **Studies in Medieval Georgian Historiography**, 398-399 ,מסת"ב 9042913185
* מינרובסקי ו. פ. (1963), **ההיסטוריה של ש/ירוואן ודרבנט במאות ה-9 – ה-11**, עמ' 210-211, מוסקבה, (ברוסית)
* לורדקיפנידזה מ. ד. (1963), **האיחוד הפוליטי של גאורגיה הפאודלית**, עמ' 140, (בגאורגית)
* ברדזנישווילי נ. א. (1963), **סוגיות בהיסטוריה של גאורגיה**, כרך 9, עמ' 60, טביליסי, (בגאורגית)

הערות שוליים
------------

1. ↑  אגוסטי אלמני, **מקור האלאנים: אוסף ביקורת**, עמ' 177, מסת"ב 9004114424, (באנגלית)
2. ↑  סטיוון רוניסמן (1988), **הקיסר רומנוס לספנוס ותקופת שלטונו: מחקרים על האימפריה הביזנטית במאה ה-10**, עמ' 171, מסת"ב 0521357225, (באנגלית)

| מחוזות היסטוריים של גאורגיה |
| --- |
| 

|  |  |
| --- | --- |
| אבחזיה • אג'ריה • גוריה • אימרתי • קאחתי • סוואנתי • הרתי • ג'אוואחתי • כארתלי • חבסורתי • לצ'חומי • מתיאולתי • מסחתי • פשאבי • רצ'ה • סמגרלו • טאו-קלארג'תי • תושתי | מחוזות היסטוריים של גאורגיה |

 |
**Infer.NET** היא ספריית קוד חופשי ופתוח ללמידת מכונה בטכנולוגיית NET. היא תומכת בהפעלת הסקת בייסיאנית במודלים גרפיים וניתן להשתמש בה גם עבור תכנות הסתברותי.

מאפיינים
--------

לְהַסִיק. NET פועלת לפי גישה מבוססת מודלים ומשמשת לפתרון סוגים שונים של בעיות למידת מכונה כולל בעיות סטנדרטיות כמו סיווג, המלצה או אשכולות, פתרונות מותאמים אישית ובעיות ספציפיות לתחום. הספרייה משמשת בתחומים שונים ובעיקר ביואינפורמטיקה, אפידמיולוגיה, ראייה ממוחשבת ואחזור מידע.

פיתוח הספרייה החל על ידי צוות במרכז המחקר של מיקרוסופט בקיימברידג', בריטניה ב-2004. היא שוחררה לראשונה לשימוש אקדמי ב-2008 ומאוחר יותר בקוד פתוח ב-2018. בשנת 2013, מיקרוסופט זכתה בפרס USPTO של פטנטים לאנושות בקטגוריית טכנולוגיית מידע עבור Infer.NET והעבודה שלה בטכניקות למידת מכונה מתקדמות.

Infer.NET משמש באופן פנימי ב-Microsoft כמנוע למידת מכונה בחלק מהמוצרים שלהם כגון Office, Azure ו- Xbox.

קוד המקור מורשה תחת רישיון MIT וזמין ב-GitHub. הוא זמין גם כחבילת NuGet.

ראו גם
------

* למידת מכונה
* ML.NET

הערות שוליים
------------

1. ↑  "Microsoft's popular machine learning framework Infer.NET goes open source".
2. ↑  Bandyopadhyay, Avimanyu. "Microsoft Open Sources Infer.NET AI Framework [For Humanity]".
3. ↑  Speed, Richard. "Microsoft open-sources Infer.NET AI code just in time for the weekend". *www.theregister.com*.
4. ↑  Speed, Richard. "Microsoft open-sources Infer.NET AI code just in time for the weekend". *www.theregister.com*.
5. ↑  "2013 Award Recipients". *www.uspto.gov*.
6. ↑  "Microsoft Wins "Patents for Humanity" Award For Infer.NET From USPTO".
7. ↑  Krill, Paul (9 באוקטובר 2018). "Microsoft open-sources Infer.Net model-based machine learning". *InfoWorld*. `{{cite web}}`:  (עזרה)
8. ↑  "dotnet/infer". 3 בנובמבר 2020. `{{cite web}}`:  (עזרה)
9. ↑  "Infer.Net 2.4.0". *www.nuget.org*.